ระเบียบกระทรวงมหาดไทยระเบียบกระทรวงมหาดไทยว่าด้วยเงินเดือนเงินค่าตอบแทน และประโยชน์ตอบแทนอย่างอื่นของนายกเทศมนตรีรองนายกเทศมนตรีประธานสภาเทศบาล รองประธานสภาเทศบาล สมาชิกสภาเทศบาลเลขานุการนายกเทศมนตรีที่ปรึกษานายกเทศมนตรีและการจ่ายค่าเบี้ยประชุมกรรมการสภาเทศบาลพ.ศ. ๒๕๕๔[๑] โดยที่เป็นการสมควรปรับปรุงระเบียบกระทรวงมหาดไทยว่าด้วยเงินเดือน เงินค่าตอบแทน และประโยชน์ตอบแทนอย่างอื่นของนายกเทศมนตรีรองนายกเทศมนตรี สมาชิกสภาเทศบาลที่ดำรงตำแหน่งประธานสภาเทศบาลสมาชิกสภาเทศบาลที่ดำรงตำแหน่งรองประธานสภาเทศบาล สมาชิกสภาเทศบาล เลขานุการนายกเทศมนตรีที่ปรึกษานายกองค์การบริหารส่วนจังหวัด และการจ่ายค่าเบี้ยประชุมกรรมการสภาเทศบาลพ.ศ. ๒๕๔๗ เสียใหม่ให้เหมาะสมกับสถานการณ์ปัจจุบันอาศัยอำนาจตามความในมาตรา๔๘ จตุวีสติ และมาตรา ๖๘ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๑๒) พ.ศ. ๒๕๔๖ และมาตรา ๗๗แห่งพระราชบัญญัติเทศบาล พ.ศ. ๒๔๙๖ รัฐมนตรีว่าการกระทรวงมหาดไทย ออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกระทรวงมหาดไทย ว่าด้วยเงินเดือน เงินค่าตอบแทนและประโยชน์ตอบแทนอย่างอื่นของนายกเทศมนตรี รองนายกเทศมนตรี ประธานสภาเทศบาลรองประธานสภาเทศบาล สมาชิกสภาเทศบาล เลขานุการนายกเทศมนตรี ที่ปรึกษานายกเทศมนตรีและการจ่ายค่าเบี้ยประชุมกรรมการสภาเทศบาล พ.ศ. ๒๕๕๔ข้อ ๒ ระเบียบนี้ให้ใช้บังคับตั้งแต่วันที่ ๑เมษายน ๒๕๕๔ เป็นต้นไปข้อ ๓ ให้ยกเลิก(๑) ระเบียบกระทรวงมหาดไทยว่าด้วยเงินเดือน เงินค่าตอบแทน และประโยชน์ตอบแทนอย่างอื่นของนายกเทศมนตรีรองนายกเทศมนตรี สมาชิกสภาเทศบาลที่ดำรงตำแหน่งประธานสภาเทศบาลสมาชิกสภาเทศบาลที่ดำรงตำแหน่งรองประธานสภาเทศบาล สมาชิกสภาเทศบาลเลขานุการนายกเทศมนตรี ที่ปรึกษานายกเทศมนตรีและการจ่ายเงินค่าเบี้ยประชุมกรรมการสภาเทศบาล พ.ศ. ๒๕๔๗(๒) ระเบียบกระทรวงมหาดไทยว่าด้วยเงินเดือน เงินค่าตอบแทน และประโยชน์ตอบแทนอย่างอื่นของนายกเทศมนตรีรองนายกเทศมนตรี สมาชิกสภาเทศบาลที่ดำรงตำแหน่งประธานสภาเทศบาลสมาชิกสภาเทศบาลที่ดำรงตำแหน่งรองประธานสภาเทศบาล สมาชิกสภาเทศบาลเลขานุการนายกเทศมนตรี ที่ปรึกษานายกเทศมนตรีและการจ่ายเงินค่าเบี้ยประชุมกรรมการสภาเทศบาล (ฉบับที่ ๒) พ.ศ. ๒๕๔๘ข้อ ๔ให้ปลัดกระทรวงมหาดไทยรักษาการตามระเบียบนี้และให้มีอำนาจตีความวินิจฉัยปัญหา กำหนดหลักเกณฑ์ และวิธีการปฏิบัติเพื่อดำเนินการให้เป็นไปตามระเบียบนี้ข้อ ๕ ให้กรรมการในคณะกรรมการสามัญคณะกรรมการวิสามัญ และคณะกรรมการสามัญประจำสภาเทศบาลได้รับค่าตอบแทนประเภทค่าเบี้ยประชุมรายครั้งเฉพาะครั้งที่มาประชุมครั้งละสองร้อยห้าสิบบาทสำหรับประธานกรรมการของแต่ละคณะให้ได้รับเบี้ยประชุมเพิ่มขึ้นอีกหนึ่งในสี่ของอัตราเบี้ยประชุมดังกล่าวการประชุมของคณะกรรมการในวันเดียวกันมากกว่าหนึ่งครั้งให้ประธานกรรมการและกรรมการได้รับเบี้ยประชุมเพียงครั้งเดียวข้อ ๖ ให้นายกเทศมนตรี และรองนายกเทศมนตรีได้รับเงินเดือน เงินค่าตอบแทนประจำตำแหน่ง และเงินค่าตอบแทนพิเศษตั้งแต่วันเลือกตั้งหรือวันได้รับแต่งตั้ง แล้วแต่กรณีสมาชิกสภาเทศบาลที่ดำรงตำแหน่งประธานสภาเทศบาลและรองประธานสภาเทศบาลให้ได้รับเงินค่าตอบแทนรายเดือนในตำแหน่งประธานสภาเทศบาลหรือรองประธานสภาเทศบาลแล้วแต่กรณี เมื่อประธานสภาเทศบาลหรือรองประธานสภาเทศบาลได้รับเงินค่าตอบแทนรายเดือนสำหรับตำแหน่งนั้นแล้วไม่มีสิทธิได้รับเงินค่าตอบแทนรายเดือนสำหรับตำแหน่งสมาชิกสภาเทศบาลอีกให้เลขานุการนายกเทศมนตรีและที่ปรึกษานายกเทศมนตรี ได้รับเงินค่าตอบแทนรายเดือนตั้งแต่วันได้รับแต่งตั้งข้อ ๗ กรณีบุคคลตามข้อ ๖ ได้รับเลือกตั้งได้รับเลือก หรือได้รับแต่งตั้ง ในระหว่างเดือน หรือพ้นจากตำแหน่งก่อนสิ้นเดือนให้จ่ายเงินค่าตอบแทนรายเดือนเงินค่าตอบแทนประจำตำแหน่งและเงินค่าตอบแทนพิเศษของเดือนนั้นตามส่วนของจำนวนวันที่มีสิทธิได้รับเงินดังกล่าวข้อ ๘ ให้จ่ายเงินเดือนเงินค่าตอบแทนและประโยชน์ตอบแทนอย่างอื่นให้แก่นายกเทศมนตรี รองนายกเทศมนตรีประธานสภาเทศบาล รองประธานสภาเทศบาล สมาชิกสภาเทศบาล เลขานุการนายกเทศมนตรีและที่ปรึกษานายกเทศมนตรี ตามบัญชีอัตราเงินเดือนและค่าตอบแทนท้ายระเบียบนี้ตั้งแต่วันที่ ๑ เมษายน ๒๕๕๔ เป็นต้นไปประกาศ ณวันที่ ๑๖ กันยายน พ.ศ. ๒๕๕๔ยงยุทธ วิชัยดิษฐรัฐมนตรีว่าการกระทรวงมหาดไทย[เอกสารแนบท้าย]๑. บัญชีอัตราเงินเดือนและค่าตอบแทน(ดูข้อมูลจากภาพกฎหมาย)ปริยานุช/ผู้จัดทำ๑๑ ตุลาคม ๒๕๕๔ปณตภร/ผู้ตรวจ๒๐ ตุลาคม ๒๕๕๔นุสรา/ปรับปรุง๙ กุมภาพันธ์ ๒๕๕๘[๑] ราชกิจจานุเบกษาเล่ม ๑๒๘/ตอนพิเศษ ๑๑๓ ง/หน้า ๓/๒๙ กันยายน ๒๕๕๔